
Warehouse ta parti premio 


Selebrando un aña di remodelashon, Warehouse ta parti premio. Aparte di diferente otro premio, e premio mayó ta un minüt 
di kompra grátis. E felis ganadó a resultá Giovanna Frans, kende a gana e 1 minüt di kompra grátis. 


Seramentu Hòfi Kultural 
tin impaKto Hopi grandi 


/dabboussimotors 


E storia tras di 
‘The Fugitive’ 


Den un seri di algun entrega 
BONERIANO ta dediká aten- 
shon na Wim Cicilia, kende a 
fayesé e siman aki na edat di 
77 aña di edat. Gran parti di 
e seri ta basá riba un entre- 
vista ku Wim mes a konsedé 
na 1997, den kuadro di skirbi- 
mentu di e buki ‘Pueblo di Ku- 
nuku Bieu’, ku a sali na 
sèptèmber 1998. 

KRALENDIJK – “E 
problema di eksistensia di 
Hòfi Kultural ta hopi serio. 
Si no bini fondo di gobièr- 
nu, nos lo mester sera en- 
trante otro aña, loke lo per- 
hudiká spesialmente nos 
grandinan, ku ta partisipá 
den aktividatnan na e sen- 
tro.” Esaki John Soliano a 
trese dilanti den reunion di 


Konseho Insular djárason. 
El a hasi uso di palabra na 
inisio di e reunion na nòm- 
ber di Plataforma Kultural, 
bou di kua Hòfi Kultural ta 
kai. Segun Soliano, sera- 
mentu di hòfi kultural lo tin 
un impakton grandi. 
E problemanan ku Plata- 
forma Kultural ta konfrontá 
a bini kaba den publisidat 
anteriormente e aña aki. 
Asta un manifestashon e 
grandinan ku ta partisipá 
den aktividatnan na Hòfi 
Kultural a tene den Parke 
Wilhelmina. 
Soliano: “Hòfi Kultural 
ta un sentro na unda prinsi- 
palmente nos grandinan ta 
pasa nan tempu. E ta eksistí 
12 aña kaba i ta di balor 
grandi pa Boneiru. E sentro 
ta funshoná mas tantu basá 
riba un maneho di fondo 
konektá na proyekto. E dos 
personanan di Plataforma 
Kultural ku desde kumin- 
samentu ta sali en buska 
di fondo ta bai bandoná e 
fundashon, di manera ku e 
kapasidat di forsa pa sigui 
buska fondo no t’ei mas. 
Nos a yega den un fase ku 
mester di fondo públiko pa 
por sigui.” 
Plataforma Kultural, ku 
e senario aki pa futuro ser- 
kano su dilanti, a hasi pe- 
tishon i proposishon na ko- 
legio ehekutivo di Entidat 
Públiko Boneiru pa haña 
supsidio pa por sigui. “Nos 
sa i ta konsiente ku kolegio 
ehekutivo ta hasiendo es- 
fuerso, pero mester realisá 
tambe ku si nos no haña 
fondo, basá riba nos peti- 
shon, Hòfi Kultural lo sera 
entrante otro aña, pasobra 
simplemente no tin fondo 
mas pa finansiá su ope- 
rashon. Loke nos ke haña 
awor ta klaridat. Si informá 
nos ku pa otro aña no tin 
supsidio pa Hòfi Kultural, 


nos lo mester inisiá mesora 
e proseso pa likidashon di e 
fundashon.” 
Soliano a splika ku no 
ta Hòfi Kultural so ta kon- 
frontando e problema aki. 
Diferente otro fundashon i 
organisashon kultural tam- 
be. 
“Maneho di un sentro 
asina tin su gastunan ope- 
rashonal kuné. Bo mester di 
profeshonalnan komo guia. 
Te awor nos por a hinka al- 
gun aktividat den proyekto 
finansiá pa mayoria fon- 
donan hulandes. Pero e dos 
personanan ku tabata buska 
fondo ta bai stòp.” 


Segun Soliano, mester 
tene kuenta ku Hòfi Kul- 
tural tin un importansia so- 
sial grandi. Seramentu di e 
sentro aki lo ta un pèrdida 
grandi pa spesialmente e 
hende grandi ku ta partisipá 
den aktividatnan na e sen- 
tro. 
Soleano: 
“Seramentu 
di Hòfi Kultural lo tin un 
impakto grandi den nos 
komunidat. Nos ta kere ku 
gobièrnu mester yuda pa 
nos por sigui ku nos ak- 
tividatnan kultural na Hòfi 
Kultural. Gobièrnu tin e 
tarea pa sigurá e base di nos 
eksistensia..” 


Problema di eksistensia Hòfi Kultural ta hopi serio 
Seramentu Hòfi Kultural 
tin impaKto Hopi grandi 


VADA Construction B.V. 


ta buska 
-5 tegelzetter - 3 timmerman 
-6 metselaar - 3 electricien 


Pa mas inf. por yama 782-7960 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 


KRALENDIJK – Aña 
pasá, masoménos den e 
temporada aki, e ekipo 
ku ta produsí Herensia a 
tene kuater entrevista ku 
Dochi Martina, boneriano 
bibá na Aruba. Lástima 
ku algun tempu despues 
Dochi a fayesé den forma 
inesperá. Tres entrevista a 
pasa komo Herensia. Esun 


di kuater ta pasa awe nochi 
pa 8or i mañan djasabra 
mainta 8or na NOS-TV. 
Dochi, nasé na Tera Kòrá, 
tabatin asina tantu ko’i 
konta ku den un siman a 
hasi kuater grabashon di 
ún ora kuné. Den e último 
programa aki Dochi ta pa- 
pia tokante e último fase 
di su bida. 


Último Herensia 
ku Dochi Martina 

Tin algun siman atrobe ku mi 
a disparsé for di BONERIANO 
i di mi kolumna S.A. Pero mi 
t’ei bèk. Tabata algun siman 
hopi okupá ku diferente kos. 
Dos siman pasá mi a kaba di 
bini bèk for di mi fakansi na 
Costa Rica. Esei tabata un 
di e lugánan ku semper mi a 
atmirá su bunitesa riba potrèt 
via media social. Nunka mi a 
pensa lo mi ke òf lo bishitá. A 
resultá ku e ta un di e paisnan 
mas bunita ku mi a bishitá, 
anke ainda Colombia ta keda 
den tòp pa mi sí. 


*** 
Tabata un fakansi hopi dife- 
rente for di tur otro. Nunka mi 
e ekserensiá hopi áwaseru 
asina i ku tur kos ta sigui kana 
manera nada. Si mi kompará 
ku Kòrsou, aki ora un tiki awa 
kuminsá kai, tur kos ta slow 
un tiki. Aya ta nèt kontrali. Tur 
kos ta sigui i bo mester ta bon 
prepará pa esei, loke ku mi no 
tabata. Den siguiente siman- 
nan lo mi kompartí mas di mi 
fakansi na Costa Rica. 


*** 
Djárason mi a traha mi delas- 
ter prueba di mi estudio di 
‘bachelor di lei’. Tabata un sin- 
timentu hopi dushi ku despu- 
es di 3 aña largu, trabou duru, 
sakrifisio i esfuerso, mi por a 
terminá esaki. Loke mi ta tra- 
hando ariba awor ta mi 'scrip- 
tie' ku a tuma hopi tempu. Mi 
no a pensa ku e proseso lo ta 
asina’ki, pero esei tambe mi 
ta kabando i pa mi gradua ofi- 
sialmente. Mi tema i pregunta 
prinsipal ta kon e 'Wetboek 
van Strafvordering' nobo pa 
Kòrsou i e kambio di ròl di e 
hues komisario lo ta di influ- 
ensia riba derechonan di e de- 
fensa/akusado. Ta un tópiko 
hopi interesante, ku alabes mi 
ta siñando hopi di dje. 


*** 
Durante e periodonan di mi 
ousensia tambe mi ta tra- 
hando na un kantor di notario. 
Trahando ei mi a realisá ku 
loke mi tabatin pensá i tabata 
soña pa hasi den mi karera, 
no ta atraé mi mas. Mayoria di 
mi plannan ku mi tabatin den 
promé instante, esta pa spesi- 
alisá mi mes den derecho pe- 
nal no ta mesun kos mas. Mi 
no ta bisa nunka 'nunka', pero 
loke ku mi ke den prome aña 
di mi karera ta algu total dife- 
rente i un 'challenge’ pa mi. 
*** 


E X E C U T O R I A L E V E R K O O P 


Op 30 september 2022 vanaf 10:30 uur in de 
morgen, zal ten kantore en ten overstaan van mr. 
A.H. Schouten, waarnemend notaris in het openbaar 
lichaam Bonaire, dan wel diens waarnemer of 
opvolger, in het openbaar worden verkocht krachtens 
artikel 502 en verder van het Wetboek van burgerlijke 
rechtsvordering BES, eerst bij opbod en meteen 
daaropvolgend bij afmijning: 


1) 
het tot 29 juni 2067 lopend recht van erfpacht 
op een perceel grond met het daarop gebouw- 
de, gelegen te Antriol op Bonaire, kadastraal 
bekend als Afdeling 4, sectie E, nummer 2435, 
groot 528 m², plaatselijk bekend als Kaya 
Barakuda 26 


2) 
het tot 9 mei 2050 lopend recht van erfpacht 
op een perceel grond met het daarop gebouw- 
de, gelegen te Playa op Bonaire, kadastraal 
bekend als afdeling 4, sectie D, nummer 999, 
groot 988 m² 


3) 
het tot 7 maart 2060 lopend recht van erfpacht 
op een perceel grond met het daarop gebouw- 
de, gelegen te Nikiboko op Bonaire, kadastraal 
bekend als afdeling 4, sectie E nummer 1888, 
groot 352 m² 


De veilingvoorwaarden liggen vanaf acht (8) dagen 
vóór de veiling ter inzage ten voornoemde kantore. 
Deze voorwaarden houden onder meer in de bepaling 
dat van iedere bieder gevorderd kan worden dat hij, 
ter nakoming van zijn bod en verdere verplichtingen, 
een bankgarantie of andere zekerheid stelt. 


De executant behoudt zich het recht voor de veiling 
uit te stellen en op te houden zonder de verplichting 
daarvoor de reden(en) te noemen. 


Er kunnen geen onderhandse biedingen worden 
gedaan. 


Notariskantoor Mr. A.H. Schouten 
Kaya Gresia 13 Bonaire 
Telefoon: 717-8540 
e-mail: veilingen@bonairenotaris.com 


GIO’S ta buska trahadó pa 
fulltime di 15:00 - 23:00 
parttime di 18:00 - 23:00 
pa limpiesa di 20:00 - 23:00 


Pa solisitut por pasa personalmente entre 8’or 
pa 10’or mainta na GIO’s den Kaya Grandi. 


KRALENDIJK -- Na 
luna di òktober ta kuminsá 
e aña intermedio pa hóben- 
nan di Boneiru. Despues di 
e promé anunsio tokante e 
aña intermedio, a haña hopi 
reakshon positivo, pues 
hopi interes pa e aña inter- 
medio. 
E programa ta spesial- 
mente pa e hóbennan ku ai- 
nda no sa ku seguridat kua 
estudio nan mester skohe. 
Ku e aña intermedio akí, 
nan lo haña oportunidat 
pa orientá nan mes bou di 
guia, mihó i mas amplio i 
asina tambe prepará pa un 
siguiente estudio. 
Eskoho di un estudio 
despues di skol sekundario 
no ta fásil. Tin masha hopi 
posibilidat mes i for di Bo- 
neiru ta poko fèrfelu pa sera 
konosí bon ku e estudionan 
ku ta parse interesante. Pa 
e motibu akí e preparashon 
na vários okashon ta de- 
masiado superfisial. 
Ta konosí ku na Hulan- 
da un di kada tres studiante 
den promé aña ta kai afó. 
Di e studiantenan ku ta kai 
afó akí, 59% ta indiká ku e 
estudio ta ménos agradabel 
ku nan a spera. Banda di es- 
aki, 62% ta haña e traspaso 
hopi desepshonante. Bou di 
studiantenan Karibense, e 
problema akí ta ainda mas 
grandi pa motibu ku nan tin 
di aber ku hopi mas reto. 
Nan ta bini kai direpente 
den henteramente un otro 
kultura i tin hopi difikultat 
pa haña un konekshon ku e 
espektativanan na Hulanda, 
komo ku e sistema ta des- 
konosí pa nan. 
E guia pa studiantenan 
ku ta bai Hulanda ta bon 
hinká den otro awendia i e 
skolnan haltu na Hulanda 


tambe tin kada biá mas a- 
tenshon pa problemanan di 
e studiantenan Karibense. 
Sinembargo den e proseso 
pa hasi eskoho di un es- 
tudio, te ainda e hóben ta 
pará su so, no ta fásil pa e 
orientá su mes bon riba tur 
e estudionan ku tin, for di 
Boneiru. Ta hopi mas difí- 
sil pa asistí òf partisipá na 
dianan habrí, dianan di 
orientashon, òf dianan pa 
prueba di estudio. 
Banda di esaki, tur e 
energia durante e último 
añanan eskolar ta bai na 
trahamentu di eksámen pa 
haña e diploma, lokual ta 
pone ku ta sobra muchu 
poko atenshon pa e eskoho 
di un estudio, lógikamente. 
E aña intermedio no so- 
lamente ta pa hóbennan ku 
a finalisá HAVO òf VWO, 
pero tambe pa hóbennan ku 
ta bai finalisá skol ku eksá- 
men di estado, òf hende 
ku a stòp ku nan estudio i 
regresá Boneiru. E aña in- 
termedio ta kuminsá na òk- 
tober i ta dura sinku luna. 
Durante e aña intermedio, 
e partisipantenan ta tuma 
tempu pa orientá nan mes 
bon riba nan eskoho di es- 
tudio. Nan ta deskubrí nan 
kualidat i talentonan i nan 
ta prepará nan mes mihó 
riba e estudio ku nan a 
skohe pa sigui kuné. 
Loke ta úniko na e pro- 
grama akí ta, ku tin hopi 
énfasis pa purba den e di- 
rekshon di estudio ku ke 
skohe. E partisipantenan 
ta sigui kursonan kòrtiku 
den diferente área di edu- 
kashon, pa wak kua di e 
áreanan ta kai mas na nan 
agrado, por ehèmpel lei, 
sikologia, rekurso humano 
i ‘middelmanagement’. 


Banda di esaki e pro- 
grama tin dos otro meta im- 
portante, esta ‘orientá riba 
bo mes’ i mehorá e nivel di 
idioma Hulandes. E regis- 
trashon di aña intermedio 
ta habrí awor aki. E ent- 
revistanan ta tuma lugá na 
luna di sèptèmber. Esnan 


interesá òf ke registrá me- 
sora, por tuma kontakto ku 
Gerty Koffijberg, òf Rose- 
marijn de Jong na +599- 
717-1141, òf via info.oi- 
bonaire@gmail.com Kòrda 
‘like’ e página di Instagram 
i Facebook: tussenjaar.bo- 
naire. 


Hóbennan ta haña oportunidat pa orientá 
bou di guia 
Aña intermedio ta 
kuminsá òktober 

**Si, 
tradukshon 
den 
Korte ta difísil, hopi difísil. 
Esaki ta un storia real den 
Korte. E ta mustra kiko un 
traduktor por konfrontá 
i ku e reto real no ta ko- 
nosementu di términonan 
hurídiko manera tin hende 
ta pretendé, sino kon usa 
idioma di e hende di pue- 
blo pa transmití e mensa- 
he. Bòi a konta mi esaki, 
pero komo ku mi no por 
kere tur loke Bòi konta, mi 
a laga doño di kurpa mes 


Si, tradukshon den Korte 
ta difísil 
Pa: Rudy Domacassé 


konfirmá esaki. Si tin duda, 
mi por divulgá mi fuente. 
Komo ku e lenguahe real 
ku a usa den Korte, ta un 
tiki pisá pa Facebook, mi 
a kambia esaki un tiki. 
Despensá mi ku mi no ta 
kòrda tur detaye. Pero es- 
aki a pasa: 
“Tabata riba un djamars 
mainta den novèmber” ... 
(sòri, mi ta gaña; esaki ta 
mi fantasia). 
Kestion, tabata trata un 
kaso di violashon i hues ke 


a sa mas detaye di loke a 
sosodé. El a puntra: "Ben 
je met je penis in haar va- 
gina gegaan? Was er een 
kwestie van penetratie?" 


Traduktor: "Bo a hinka bo 
pénis den su vagina? Ta- 
batin penetrashon?" 
Masha bon papiamentu, 
pero e akusado no por a 
komprondé un pátaka di 
loke nan tabata papiando i 
ku un kara tur konfundí, el 
a bisa: "Anggggg?" 
E traduktor a purba un biá 
mas: "Ora boso tabata hun- 
tu, bo a penetrá e shon?" 
Mas konfundí e akusado 
a bira. “Ta kiko ta penetrá 
awor”, el a pensa. E ta bira 


wak hues i despues su 
abogado buskando sos- 
ten. Ni dia nan a deten'é, 
e no a sinti su mes tantu 
den pèrtá asina. 
E traduktor a sigui purba, 
sin éksito i komo último 
rekurso, el a puntra: "Bo 
a hinka bo pimpilinchi den 
su kòtòchi?" 
Un lus a sende i alivio 
grandi riba kara di e 
akusado. Ku esei Shon 
Hues por a sigui ku su in- 
terogashon. 


KRALENDIJK – Du- 
rante e reunion di Ko- 
mishon Fiho di Maneho di 
Sosten di Konseho Insular 
djárason, konsehero Mau- 
rice Adriaens a amplia riba 
e proposishon di un mion 
pa Fontein i tambe e po- 
sibilidat pa Onima. Ta un 
proyekto ku a bin na mesa 
durante e diskushonnan di 
e plan di maneho di am- 
biente marino. Adriaens: 
“Kasi dos aña nos a papia 
ku kasi tur e partnernan pa 
wak kiko ta importante pa 
nos protehá i kon nos por 
desaroyá ekonómikamente 
ku mantenshon di natura- 
lesa, medioambiente i kul- 
tura di nos isla. Banda di e 
hopi puntonan menshoná 
den e plan di maneho di na- 
turalesa, entre otro protehá 
koral bini ku un agrikultura 
duradero, piskeria durade- 
ro, yega na kobransa di awa 
di kloaka i solushon pa tur 
awa sushi ku ta bai laman. 
Tin hopi proyekto den e 
plan akí.” 
Tambe, Adriaens a sigui 
bisa, nos ta mirando ku hopi 
tereno privá ta bai den man 
di desaroyadónan i mester 
kuminsá paga tinu, pasobra 


terenonan hopi balioso pa 
naturalesa i medio ambien- 
te, pero tambe pa e parti di 
historia kultural, pa nan no 
sali for di nos kontròl den 
futuro. Anto dos tereno ku 
e tempu ei kada biá a men- 
shoná i te ku dia di awe, ta 
Fontein i Onima. 
Na promé lugá, di akue- 
rdo ku Adriaens, pasobra 
nan ta hopi importante pa 
awa di sup suela. E awa ta 
pasa for di e serunan dor di 
Fontein i finalmente ta yega 
Onima i di djei e ta bai la- 
man. Sí haña desaroyonan 
no kontrolá, òf no deseá na 
e sitionan akí, por hasi hopi 
daño na e pari hidrólogo i 
geológiko, pero finalmente 
por pèrdè tambe bo patri- 
monio nashonal, pasobra 
Fontein tin un balor hopi 
importante pa nos isla. 
Durante e kombersashon- 


nan nos a bisa Hulanda ku 
nos no tin e sèn pa kumpra 
e terenonan akí bèk serka 
e desaroyadónan privá ku 
tin esakinan den nan man 
awor aki i kon Hulanda por 
yuda nos ku esaki. Hulanda 
a bisa di nan parti nan ta 
dispuesto pa yuda finansi- 
eramente pa nos kumpra 
un òf dos di terenonan akí, 
pero nos mester bini ku un 
evaluashon kua ta e balor- 
nan históriko, geológiko, 
etc., pa Boneiru pa asina 
Hulanda pone fondo dis- 
ponibel i tambe ta impor- 
tante pa di parti Boneiru 
nos mester mustra esei dor 
di pone fondo disponibel, 
Adriaens a trese dilanti. 


Hulanda, segun Adriaens, 
a duna e indikashon ku nan 
ta dispuesto pa pone dos 
mion, pero nos tambe mes- 
ter pone un mion pa nos sa 
sigur pa ora nos kuminsá 
negoshá tokante e tereno- 
nan ku nos ta sigur ku nos 
tin e sèn, pasobra sin sèn 
no por negoshá ku sektor 
privá. A base di esei, awor 
nos a bini ku un proposi- 


Hulanda dispuesto pa kontribuí 
Gobièrnu mester pone un 
mion pa kompra di Fontein 


shon kaminda Hulanda ya 
kaba a pone 35 mion di kua 
dos mion pa posibel kom- 
pra di un tereno ku ta im- 
portante pa nos. Awor aki 
nos ta kumpliendo ku nos 
parti di esun mion pa final- 
mente nos kuminsá e pro- 
seso di evaluá i negoshá ku 
esnan ku ta doño di e tere- 
nonan awor aki i pa haña 
nan bèk i protehá nan. 


Bakinan di awa na Fontein. Awa ideal pa irigashon den kuadro di hortikultura. 
Awa ta di bon kalidat, prosedente di un reserva den seru. 


Onima su dam ta kue hopi awa di yobida, tambe bon 
pa produkshon di fruta i berdura. Hopi patia tabata 
sali for di Onima den pasado. 

Sin niun aViSo 
Laga tur amargura, furia, rabia, griteria i kalumnia 
wòrdu kitá for di boso, huntu ku tur malisia. I sea 
kariñoso ku otro, miserikòrdioso, pordonando otro, 
meskos ku Dios den Cristo tambe a pordoná boso. 
Efesionan 4:31-32(BS) 


Sin niun aviso, e furia di rabia por oumentá i basha 
ofer masha lihé mes, tumando nos di sorpresa i lag- 
ando nos den un desòrdu total. No pèrmití rabia krese 
den bo kurason i buska moda di keda “biba den bo 
kurason”. Tin un bon rason pa esei. 
Efesionan 4:26-27 ta bisa nos: “Rabia, ma no hasi 
piká; no laga solo baha riba boso rabia i no duna dia- 
bel oportunidat.” Esaki ke men ku e furia di rabia ta 
hiba nos pa hasi piká. I na mes momento nos ta habri 
porta pa satanas bin molestiá nos. 
Kon asina? Nos ta kuminsá pensa i deseá kosnan 
malu pa e persona, nos ta sinti gana di venga i di paga 
bèk. E pensamentunan akí ta keda molestiá nos den 
nos mente i ta hòrta nos trankilidat, pas, speransa i 
goso. 
P’esei, ora tur kos ta parse di mas i kisas por ta asina 
tambe, i nos sinti ku e furia di rabia ta kuminsá krese 
den nos kurason, nos por mira na Hesus i pidiÉ pa E 
bin lucha 
kontra e enemigu pa nos. 
Hesus lo yuda nos pa pordoná e persona i haña un 
kurason i un konsenshi limpi. E lo drama Su grasia 
glorioso riba nos. I Su Palabra ku ta e bèrdat sigur lo 
kalma nos alma tribulá. 
Hesus tin tur poder pa kalma e furia di rabia den nos 
kurason, pidiÉ! Diannenara Mercera 


Produkshon PGM 



Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Djabièrnè 27 ougùstùs 2022 


12.00 Konsierto: 
Konsierto Homenahe Etty Toppenberg 
15.00 BAPA: 
Mariolo Mercera 
16.00 Aktualidat: 
Rudy Jacobs 
17.00 Aki Boneiru: 
Moru Bon dia Telecuracao na Boneiru 
18.00 Herensia: 
Andres Emanuel Nicolaas 
19.00 BAPA: 
Melvin Meyers 


20.00 Herensia: 
Julian Theodor (Dochi) Martina 4 
21.00 Aki Boneiru: 
Investigashon arkeoló giko 
amerindio Amboina 
22.00 Herensia: 
Sherman Gibbs 
23.00 BAPA: 
Coast Guard 


Programanan di Bonaire.tv 
TELBO kanal 70 
Flamingo TV kanal 23 


Un reunion di komishon fiho lo tuma lugá riba djárason 31 di 
ougùstùs 2022 pa 14.00 or den sala di reunion di Konseho 
Insular den Passangrahan. 
Agènda: 
1. 
Apertura / partisipashon; 
2. 
Oportunidat pa suidadano hiba palabra; 
3. 
Stipulashon di agènda; 
4. 
Splikashon di e diseño di ordenansa insular pa kambio 
di e ordenansa di bandera Boneiru (2020001319); 
5. 
Splikashon di e diseño di ordenansa insular pa 
stipulashon di e kódigo Corporate Governance Bonaire 
2022 (ER-2022000208); 
6. 
Splikashon di e di dos raportahe di ehekushon 2022 di 
Entidat Públiko Boneiru (ER-2022000388); 
7. 
Splikashon di e di kuater kambio di presupuesto 2022 
di Entidat Públiko Boneiru (ER-2022000385); 
8. 
Klousura. 
Pa tratamentu di puntonan di agènda 4 te ku 7 ta invitá Kolegio 
Ehekutivo. Ta publiká e konvokashon akí riba e parti públiko di e 
sistema di informashon di Konseho Insular 
(www.konsehoinsular.com) i te asina leu ku ta aplikabel, manera 
ta kustumber ta pone e dokumentunan enbolbí disponibel pa tira 
bista aden na grefi. Ta transmití e reunion ‘live’ atrabes di Nos Tv 
i Dutch Caribbean TV i via radio atrabes di Alfa FM 93.1. Por 
sigui e reunion tambe riba nos página di Facebook i youtube.. 
E.E.J. Tjin Asjoe 
Presidente 


R. C.M. Beukenboom 
Voorzitter 


REUNION KOMISHON FIHO MANEHO I SOSTEN 



KRALENDIJK – Ofi - 
sina di Turismo di Boneiru, 
TCB, ta anunsiá e skema di 
buelo di American Airlines, 
Delta Air Lines i United 
Airlines, pa e próksimo lu- 
nanan. 
E skema di buelo aktual 
di American Airlines te ku 
12 di desèmber, ta konsistí 
di tres buelo semanal riba 
djaluna, djárason i djasa- 
bra, for di Miami, Florida. 
For di 14 di desèmber te 
ku 7 di yanüari, tur dia tin 
buelo direkto pa nos isla. 
Durante e periodo akí, 
e kompania ta bula ku un 
avion Boeing 737, ku ta 
ofresé kapasidat èkstra den 
tantu business class komo 
den main cabin. Dia 9 di 
yanüari e skema di buelo 
ta bira tres buelo pa siman 
atrobe, riba djaluna, djára- 
son i djasabra, ku un avion 
A319. 


Aktualmente te ku 16 
di desèmber, Delta tin un 
buelo pa siman pa Boneiru 
riba djasabra for di Atlan- 
ta, Georgia. For di 17 di 
desèmber te ku 8 di yanüari, 
e buelo pa siman akí lo ou- 
mentá i bira sinku buelo 
pa siman riba djaluna, dja- 
mars, djaweps, djabièrnè i 


djasabra. Despues tin dos 
buelo pa siman riba djára- 
son i djasabra, entre 9 di 
yanüari te ku 8 di mart. 
Na e momentu akí Unit- 
ed Airlines a stòp tempo- 
ralmente ku e buelo for di 
Newark, New Jersey i e ta 
kontinuá dia 29 di òktober, 
miéntras ku e buelonan se- 
manal for di Houston, Tex- 
as, ta sigui normalmente 
riba djasabra ku un buelo di 
regreso riba djadumingu. 
Ya kaba e buelonan èk- 
stra ta online i por hasi 
reservashon pa e próksimo 
lunanan. 


Skema di buelo for di Merka 
pa e próksimo lunanan 


E X E C U T O R I A L E V E R K O O P 


Op 30 september 2022 vanaf 10:30 uur in de 
morgen, zal ten kantore en ten overstaan van mr. 
A.H. Schouten, waarnemend notaris in het openbaar 
lichaam Bonaire, dan wel diens waarnemer of 
opvolger, in het openbaar worden verkocht krachtens 
artikel 502 en verder van het Wetboek van burgerlijke 
rechtsvordering BES, eerst bij opbod en meteen 
daaropvolgend bij afmijning: 


1) 
het tot 29 juni 2067 lopend recht van erfpacht 
op een perceel grond met het daarop gebouw- 
de, gelegen te Antriol op Bonaire, kadastraal 
bekend als Afdeling 4, sectie E, nummer 2435, 
groot 528 m², plaatselijk bekend als Kaya 
Barakuda 26 


2) 
het tot 9 mei 2050 lopend recht van erfpacht 
op een perceel grond met het daarop gebouw- 
de, gelegen te Playa op Bonaire, kadastraal 
bekend als afdeling 4, sectie D, nummer 999, 
groot 988 m² 


3) 
het tot 7 maart 2060 lopend recht van erfpacht 
op een perceel grond met het daarop gebouw- 
de, gelegen te Nikiboko op Bonaire, kadastraal 
bekend als afdeling 4, sectie E nummer 1888, 
groot 352 m² 


De veilingvoorwaarden liggen vanaf acht (8) dagen 
vóór de veiling ter inzage ten voornoemde kantore. 
Deze voorwaarden houden onder meer in de bepaling 
dat van iedere bieder gevorderd kan worden dat hij, 
ter nakoming van zijn bod en verdere verplichtingen, 
een bankgarantie of andere zekerheid stelt. 


De executant behoudt zich het recht voor de veiling 
uit te stellen en op te houden zonder de verplichting 
daarvoor de reden(en) te noemen. 


Er kunnen geen onderhandse biedingen worden 
gedaan. 


Notariskantoor Mr. A.H. Schouten 
Kaya Gresia 13 Bonaire 
Telefoon: 717-8540 
e-mail: veilingen@bonairenotaris.com 


GIO’S ta buska trahadó pa 
fulltime di 15:00 - 23:00 
parttime di 18:00 - 23:00 
pa limpiesa di 20:00 - 23:00 


Pa solisitut por pasa personalmente entre 8’or 
pa 10’or mainta na GIO’s den Kaya Grandi. 

Boneiru meSter di Bo! 
Fundashon Históriko Kultural Boneriano 


Ta buskando boluntario pa yuda salbaguardiá nos patrimonio 
kultural-históriko tangibel i intangibel. 
Trabou ku tin pa hasi: 
- 
Selektá i archivá dokumento 
- 
Digitalisá foto, oudio i imágen 
- 
Ordená i registrá artefakto 
- 
Identiﬁ ká persona, suseso, sitio etc. riba foto 
- 
Hasi entrevista pa Herensia i programanan kultural 
- 
I hopi mas trabou..... 


Tin trabou ku bo por hasi na kas tambe. Tuma kontakto ku FuHiKuBo via 
e-mail fuhikubo@gmail.com. Òf manda un app (por yama tambe) na telefòn 
7950020. 


KRALENDIJK 
-- 
Djaluna 22 di ougùstùs a 
drenta keho di kiebro den 
un restorant situá na Bule- 
var Julio Abraham. 
Entre 1’or di mardugá 


i 8’or di mainta, deskono- 
sínan a kibra drenta e edi- 
fi sio i a bai ku entre otro un 
lachi di kasa i un sistema di 
kámara. Ta investigando e 
kaso 


KRALENDIJK -- Dja- 
sabra 20 di ougùstùs grupo 
di diálogo Bonaire a hiba 
kombersashon ku e del- 
egashon di Tweede Kamer. 
Tópiko tabata, infl uensia 
permanente di e pasado di 
sklabitut den e komunidat 
boneriano. 
Miembronan di e grupo 
a trese dilanti ku na mesa 
sintí ta bon pa wak otro 
den wowo i diskutí riba de- 
seonan ku a bini dilanti du- 


rante e seshonnan ku grupo 
di diálogo tabatin ku repre- 
sentantenan di tur gremio 
di Bonaire. 
E deseonan ta ankrá den 
e dokumentu “Ketenen van 
het verleden” ku ta un kom- 
pilashon di puntonan di e 
gruponan di diálogo di tur 
e islanan. Gobièrnu di Hu- 
landa tin ku duna su punto 
di bista ainda riba e doku- 
mentu aki. 
E grupo di Bonaire ku 


ta konsistí di Ubaldo An- 
thony, Steven Cicilia, Felix 
Cicilia, Elyane Nicolaas, 
Chòn Theodora i Arthur 
Sealy a trese e siguiente 
punto dilanti. Ta pordoná 
Hulanda pa e atrosidatnan 
kometé kontra e katibunan. 
No ta eksigí Hulanda pa 
pidi despensa. Esei ta de- 
sishon di Hulanda. 
Deseonan ta; un monu- 
mento di pordon den forma 
di un muraya ku fam ku ka- 
KRALENDIJK -- Kon- 
tròlnan di tráfi ko ta kon- 
tinuá ku regularidat. Den 
e dianan tras di lomba, a 
duna but pa manehá sin do- 
kumentu bálido di seguro, 
reibeweis bálido, telefòn 
na man miéntras ta manehá 
i pa manehá sin faha di se- 
guridat bistí. 


Faha di siguridat 
Bisti bo faha pa bo mes 
seguridat. Un faha di se- 
guridat ta protehá okupante 
di un outo durante di un ak- 
sidente. Dor di uza e faha, 
e persona protehá ta keda 
sintá riba su stul, no tin e 
posibilidat pa dal su kabes 
den winshil i no ta keda 
bentá den e outo. 
Dor di bisti bo faha di 
seguridat, bo chèns di tin 
un aksidente mortal ta baha 
ku 30 pa 40%. Tambe pa- 
tras den outo tin 20% mé- 
nos chèns di keda heridá se- 
riamente ora bo tin bo faha 
bistí. 


Telefòn 
Uzando bo telefòn selu- 
lar miéntras bo ta manehá, 
bo ta hinka bo mes, pero 
tambe otronan den peliger. 


Pasobra ora ta uza telefòn, 
ta ménos alertá. 
Pone bo telefòn for di 
bista. Asina bo ta prevení 
e tentashon pa wak tòg. 
Ora bo ta partisipá den trá- 
fi ko, sea ta ku outo òf riba 
baiskel, ta importante pa bo 
ta konsientemente presente. 
Si bo tin un persona ku ta 
ferwagt un mensahe òf ya- 
mada, mèldu nan promé ku 
por ehèmpel bo subi outo, 
ku bo no ta bai ta alkansa- 
bel pa un ratu. 


Dokumentonan bálido 
Kuerpo Polisial Karibe 
Hulandes ta hala atenshon 
di un i tur pa nan tin e doku- 
mentunan nesesario manera 
seguro i reibeweis bálido, 
na òrdu. Tambe ta konsehá 
estriktamente pa kumpli ku 
e reglanan di lei di tráfi ko. 
Ku esaki bo tambe ta kon- 
tribuí na un tráfi ko seif i 
sigur riba e isla. 
E periodo benidero ta 
bai tene kontròl regular- 
mente, kaminda lo aktua 
ku man duru na momentu 
ku no tin e dokumentunan 
menshoná na òrdu i tambe 
si no ta kumpli ku reglanan 
di tráfi ko. 


No ta eksigí Hulanda pa 
pidi despensa 


tibunan a haña despues di 
abolishon. Den enseñansa 
pone atenshon na e komu- 
nidat aktual den kua pasado 
di sklabitut ta hunga un ròl. 
Pa tal motibu tin ku hiba un 


diálogo ku Hulanda. 
Durante tratamentu di 
“Ketenen van het verleden” 
den Tweede Kamer, pun- 
tonan di Bonaire tambe ta 
haña atenshon. 


Kuerpo Polisial ta rekordá 
Sigui reglanan di tráfi ko 
pa evitá but 


Kiebro den restorant 

Drama den bida di Wim 
Tabatin dos drama personal 
grandi den bida di Wim Cicilia. El a 
pèrdè dos yu hòmber di un mane- 
ra trágiko. Promé a muri David Ci- 
cilia, debí na sobredósis di droga. 
Na 2007 a fayesé Dudley Gregory 
Cicilia, mihó konosí komo Kip. 
Spesialmente e morto di Kip a dal 
Wim hopi duru. Nunka e no a logra 
rekuperá 100% di e asesinato di 
Kip, ku a sosodé den sèl di tata ku 
yu den prison di Koraal Specht, ku 
e tempu ei tabatin nòmber di ‘Bon 
Futuro’. 
Na tur Wim tabatin e siguiente 
yunan: Tico Cicilia; Dudley i David 
Cicilia; Mila Melaan, Dalila Melaan 
i Sandro Melaan; Marilou Imara; 
Haime Britt. Dudley i David tabata 
yu di Chinta Anthony. E Melaan- 
nan yu di Crusita Melaan. E yu 
mayó di Wim, Tico, ta yu di Beatrix 
Thodé. 
Dudley Cicilia (Kip) tabata será 
den prison Bon Futuro na Kòrsou 
na luna di desèmber 2007. E ta- 
bata sintando un kastigu di prison 
pa poseshon di arma di kandela i 
tambe echo ku el usa e arma aki 
pa tira riba un kas i un outo. Minis- 
terio Públiko i despues Prokurador 
General no por a proba e último 
akusashon aki. Esei a pone tambe 
ku Dudley a haña ménos kastigu 
ku e demanda original kontra dje 
tabata. Normalmente detenidonan 
ku mester kumpli ku ménos ku 1 
aña di kastigu di prison ta keda 
será na Boneiru mes. Dudley su 
kastigu tabata ménos ku 1 aña, 
pero tòg fi skal David van Delft 
a disidí ku e mester bai Bon Fu- 
turo na Kòrsou. Un desishon hopi 
kuestioná i kritiká den e dianan ei, 
pues den último lunanan di 2007. 
E pregunta klave ku a keda kologá 
tabata: PAKIKO? 
Dia 20 di desèmber 2007, nèt 
promé ku Pasku, Kip lo a sali for di 
prison. Pero no a yega asina leu. 


Djaluna 10 di desèmber un bala 
dispará pa un arma di kandela a 
pone fi n na su bida. 
Tabata den tempu di Antia Hu- 
landes. Hustisia tabata den man di 
Gobièrnu Sentral. Un di e liñanan 
di maneho tabata ku ora ku e kas- 
tigu di un presu boneriano na Ko- 
raal Specht tabata serka di kaba, 
tabata mand’é Boneiru. Bon mirá 
Kip tambe, ku mester a kaba sinta 
ainda 10 dia den prison, mester 
tabata na Boneiru kaba. Pero e 
traslado ei no a tuma lugá nunka. 
Abogado di Wim Cicilia, mr. 
Carlene Peterson, a splika bon 
kla e tempu ei ku e desishon pa 
trasladá su kliente pa Kòrsou ta- 
bata di e hefe d Kas di Detenshon 
i fi skal David Van Delft. 


Menasa 
Bida di Dudley tabata na peli- 
ger. Tantu Ministerio Públiko komo 
polis tabata na altura di esaki. 
RST, e unidat di reshèrshi di An- 
tia Hulandes i Hulanda, tabata na 
altura di e menasa-nan aki. Nan a 
papia ku Kip, pa asina tin un pista 
den ki direkshon mester buska si 
algu mester sosodé kuné. 


Tabatin basta suseso den kua 
Kip tabata embolbí promé ku un 
bala tirá dirigí a pone fi n na su 
bida. Na luna di yüni 2005 por 
ehèmpel, den oranan di anochi, 
bala di arma di kandela ta alkansá 
Dudley den Kaya Grandi. Un hòm- 
ber for di Kòrsou lo a los e tiru aki. 
Kip a risibí e bala den su kustia 
robes i ku urgensia ta hib’é Kòrsou 
pa operashon. Milagrosamente el 
a skapa. 
Sabiendo ku Kip tabata bou 
menasa serio, tòg Ministerio Púb- 
liko a laga hib’é Kòrsou pa su de- 
tenshon den Bon Futuro. Kip a 
laga komprondé ku ta na Kòrsou 
su bida ta na peliger. 
Extra, sekshon Boneiru, den 
un editorial a kuestioná aktitut di 
Ministerio Públiko den e traslado 
di Kip pa Kòrsou. 
Bahando den e boto ku a 
transport’é pa Kòrsou na luna di 
sèptèmber, Kip a bisa prensa, den 
kua reportero di Extra, ku e lo no 
regresá Boneiru na bida. 


E asesinato 
E asesinato di Kip tabata 


dramátiko. Kip tabata será den 
mesun sèl ku su tata Pedro Maxi- 
miliano Cicilia – alias Wim The 
Fugitive. Ta bisá ku ta Wim mes 
a opta pa nan ta será huntu, pa 
asina e tata por a protehá su yu 
menasá. 
Na sierto momentu e dia ei, 
djaluna 10 di desèmber 2007, 
Wim a sali for di sèl, lagando Kip 
so atras den su sèl. No ta loke sa 
sosodé. E asesino di Kip a pro- 
bechá den e tempu kòrtiku ei pa 
tir’é mata i disparsé den koridor- 
nan di Bon Futuro. 
Tin testigu ku a mira un per- 
sona ku kabes tapá ku un saku 
di papel alehá for di e sèl en kes- 
tion. Nunka a resolvé e kaso di 
asesinato aki. Despues di tempu 
a menshoná sierto nòmber, pero e 
persona ei parse tambe a bira vík- 
tima di asesinato. 
Na promé instante rumor a ku- 
minsá kore ku no ta solamente Kip 
nan a tira, sino tambe su tata Wim. 
Pero no a dura masha pa bira 
opvio ku ta sola-mente Kip nan a 
tira i ku el a muri a konsekuensia 
di e per-forashon di bala. 


E storia tras di 
‘The Fugitive’ 


Den un seri di algun entrega BONERIANO ta dediká atenshon na Wim Cicilia, 
kende a fayesé e siman aki na edat di 77 aña di edat. Gran parti di e seri ta basá 
riba un entrevista ku Wim mes a konsedé na 1997, den kuadro di skirbimentu 
di e buki ‘Pueblo di Kunuku Bieu’, ku a sali na sèptèmber 1998. 
8 


Dudley (Kip) Cicilia, yu di Wim, a 
yega dramátikamente na ﬁ n di su 
bida den Bon Futuro. 


Transporte di Kip ku boto di Wardakosta pa Kòrsou den luna di sèp- 
tèmber 2007, tres luna promé ku mester a sali for di prison. 

Tonchi, nos lo ta un bon bolun- 
tario pa FUHIKUBO. 
Awèl sí, pero BONERIANO lo 
hasi masha yalùrs mes sí nos bai 
yuda ayabanda. 


Durante mi promé bishita na Hulanda mi a bishitá 
tambe Madame Tussaud. 


Franklin Antoin jr. komo beibi. Awe e tin 43 aña. 
Muchanan ta krese bira adulto. 


Bishita na Hulanda serka Jopi Abraham. Huntu ku mi José Winklaar i Nelson Pe- 
ters. 


Entrega di buki ‘Pastor Alcívar’. 

KRALENDIJK – E de- 
legashon di parlamentario 
hulandes ku tabata na Bo- 
neiru siman pasá a realisá 
un bishita tambe na Fon- 
tein. E bishita aki tabatin 
dos meta. Pa di promé e 
echo ku e lantamentu di 
katibu dia 10 di novèmber 
1834, bou di guia di e ka- 
tibu di rei Martis di Kata- 
lina Janga, a tuma lugá den 


e área aki. Ademas e echo 
ku fondo ta biniendo liber 
pa kumpra parti di Fontein, 
di manera ku e por mira bèk 
di pueblo. 
E parlamentarionan aki 
ta forma parti di e komi- 
shon permanente di Tweede 
Kamer enkargá ku pasado 
di sklabitut. Djadumingu 
henter dia nan tabata hués- 
pet di Fundashon Históriko 


Kultural Boneriano (FuHi- 
KuBo). E dia anterior tambe 
nan a haña un presentashon 
den sala di FuHiKuBo. 
E parlamentarionan a 
keda bou di impreshon di 
e fuente di awa di Fontein. 
Aña’den aña’fo e awa aki 
ta kore, sin ku ta hasi uso 
di dje, siendo ku e ta brinda 
legio di oportunidat pa hòr- 
tikultura, mirando kalidat 


haltu di e awa aki. 
E área di Fontein a hun- 
ga un ròl importante den 
tempu di sklabitut. 
Despues di 1816 ku Bo- 
neiru a bin kai direktamente 
bou di gobièrnu hulan- 
des (‘gouvernementsplan- 
tage’), e área aki tabata 
konosí komo ‘landstuin ten 
oosten’ (pariba di Rincon). 
Tambe den tempu di West- 
Indische Compagnie, na 


unda tambe tabatin un lan- 
tamentu di katibu meimei 
di siglo 18. 
Asta indjannan, ku taba- 
tin obligashon pa hasi ‘her- 
endiensten’, a yega di wèlga 
i nenga di traha na kumin- 
samentu di siglo 19 na Fon- 
tein. Indjannan a move hopi 
den e área aki, lagando nan 
pinturanan atras, ku tambe 
e parlamentarionan a mira 
djadumingu. 


KRALENDIJK – Mili- 
tarnan 
a 
invadí 
Subi 
Blanku. Pa promé biá du- 
rante ehersisionan militar 


na Boneiru por ripará ku 
militarnan ku ta bin tene 
ehersisio riba e isla aki a 
skohe un sitio nobo pa pone 


nan kampamentu, esta Subí 
Blanku, alrededor di e edi- 
fisio di Asosashon Snip. 
Manera BONERIANO a 


informá anteriormente e si- 
man aki, durante e periodo 
23 te ku 30 di ougùstùs, e 
di 40 rotashon ‘Compagnie 
in de West (CidW)’ ku ta e 
unidat di Ehérsito, i ku tem- 
poralmente ta ubiká na un 
forma rotativo na Komando 
di Forsanan Naval den Re- 
gion Karibe Hulandes, ta 
tene ehersisio na Boneiru. 
E meta di e ehersisionan 
aki ta pa siña konosé e pais 
ku su geografia i poblashon 
mas mihó. Tambe ehersi- 
sionan den un klima dife- 
rente ta un di e motibunan 
pa hasi esaki na Boneiru. 
Parti di e ehersisionan 
ta entre otro ehersisionan 
di rekonosementu (midi 
kalibrashon di registro di 
un área òf opheto na un 


forma sekreto òf mantené 
esaki bou di opservashon), 
mantené anotashonnan di 
habilidatnan propio, i kap 
palunan di mangrove pa un 
bon kousa. 
Ta interesante opservá 
ku e área di Tra’i Monta- 
ña a hunga tòg un ròl im- 
portante durante Segundo 
Guera Mundial. Na e sitio 
konosí komo Tanki Maraka 
tabatin desde 1943 un kam- 
pamentu militar merikano 
pa protekshon di e isla kon- 
tra posibel atake di avion- 
nan di guera aleman. 
Na Subí Blanku mes 
tambe durante Segundo 
Guera Mundial tabatin un 
pòst militar pa protekshon 
di e pista di aterisahe ku ta- 
batin na e sitio aki. 


Militarnan a invadí Subí Blanku 


Parlamentarionan hulandes 
a bishitá Fontein 

AVAILABLE ONLINE & in store 
AVAILABLE ONLINE & in store 


brochure is OUT! 
brochure is OUT! 


OUR NEW 


Seshon di informashon 
tokante asuntunan di labor 


Bo ke sa eksaktamente kiko ta suèldu mínimo, overtaim, malesa, orario di 
trabou i bo derecho komo empleado òf dunadó di trabou? Bini na un di e 
seshonnan di informashon ku e departamento di Asuntunan di labor di e 
unidat SZW di RCN ta organisá pa: 


Dunadó di trabou 
12 i 13 di sèptèmber | 10’or di mainta - 12’or di mèrdia | Kámara di komersio 


Empleado: 
14 i 15 di sèptèmber | 7’or – 9’or di anochi | Kámara di komersio 


Yama 715 8849 òf manda un meil na arbeidszaken@rijksdienstcn.com pa 
por inskribí. E ora ei bo sa sigur ku tin espasio i tempu pa tur bo preguntanan 
tokante bo trabou. 


KRALENDIJK -- Misa 
Santa Ana Santuario di Ma- 
ria Auxiladoria, situá na Sa- 
baneta, Medellín, Colom- 


bia. Un sitio spesial ku hopi 
hende ta bai misa. Riba tur 
djamars, durante henter dia, 
tin Santu Sakrifi sio di misa 


henter dia. 
Kada ora un pastor dife- 
rente ta hasi misa. Hende- 
nan ku no por drenta debí 


Djamars tin Santu Eukaristia henter dia 
Misa na Sabaneta un misa diferente 

ku misa ta yen di hende, por 
sigui misa for di pafó den 
un parke. 
Fittipaldi Pietersz, re- 
portero di BONERIANO, 
a bishitá e misa di 10’or pa 
11’or di mainta. El a saka 
algun potrèt pa kompartí ku 
parokianonan na Boneiru, 
durante misa. 
E pastor a bisa: “Hende 
ta papia malu di matrimo- 
nio. Kon e muchanan ku ta 
lanta ta pensa di matrimo- 
nio. Miéntras nan ta tende 
loke e mayornan ta papia. 
Hóbennan ta tene relashon 
sin kontròl awendia. Nunka 
ántes mi a mira loke ta pasa 
awor. Ta di lamentá, nos 
mester ta fiel na Iglesia i e 
mandamentunan di Señor, 
loke Dios uni, hende no 
por separá.” Bunita misa 
ku kantikanan trankil, sigur 
no manera nos ta kustumá 
kuné na Boneiru. Otro kos 
notabel, hendenan ta bai 
misa ku nan kachó i nan ta 
mara nan dilanti misa. No 
solamente na misa, pero 
hopi sitio por mira hende 
ku nan kachó riba kaya. 

Mas i mas kompania ta habri porta pa studiantenan di ﬁ shi di MBO. Despues di sigui 
un treinen na ROACN, e kompanianan aki ta sertiﬁ ká pa guia e studiantenan. Resi- 
entemente personal di Sakura Sushi Bonaire i Pink Coral iT B.V., a sigui e treinen 
i awor nan porta ta habrí pa studiantenan ku ta bai hasi un edukashon di ﬁ shi. Na 
Sakura diferente studiante ta bai sigui un edukashon, manera kòki asistente nivel 1 
i kòki nivel 2. Na Pink Coral IT, porta ta habrí pa studiantenan i kolaboradónan di 
IT nivel 3 i eksperto di IT nivel 4. 


KRALENDIJK – Sele- 
brando un aña di remo- 
delashon, Warehouse ta 
parti premio. Aparte di 
diferente otro premio, e 
premio mayó ta un minüt di 
kompra grátis. 
Pa partisipá e kliente 


mester a hasi kompra di 
30 dòler òf mas, entre 
19 di ougùstùs 6’or di a- 
tardi i djadumingu 21 di 
ougùstùs. E kliente mester 
a depositá su faktura i su 
nòmber i number di telefòn 
den un buzon designá. E 


ganadónan a resultá Pieter 
kende a gana un makutu di 
regalo, Elly van Dijk kende 
a gana un bale na balor di 
50 dòler i e ganadó mák- 
simo a resultá Giovanna 
Frans, kende a gana e 1 
minüt di kompra grátis. 


Mas kompania ta habri 
porta pa studiante 


Selebrando un aña di remodelashon 
Warehouse ta parti 
premio 


Cabrera Construction 
B.V. 


ta buska 
- 3 metselaar 


Pa mas inf. tel. 785-7299 


KRALENDIJK 
– 
Diputado Nina de Heyer 
djaluna a entregá bolo na 
diferente skol riba e isla. 
Ku esaki e diputado ke a 
para ketu na e inisio di e 
aña eskolar nobo. 
E diputado a entregá 
bolo na e skolnan básiko, 
SGB i Fundashon FOR- 
MA. “Esaki ta mi manera 
pa para ketu na e aña es- 
kolar nobo i deseá e tim di 
e diferente skolnan tur kos 
bon e aña eskolar nobo. 
Semper atrobe un mo- 


mentu eksitante.” 
Esaki sinembargo no 
ta e promé biá ku diputa- 
do den Heyer ta pasa na 
skolnan i entrega bolo i 
kombersá ku maneho di e 
skolnan. 
“Mi ta hasi esaki en re- 
alidat tur aña desde ku mi 
ta diputado di enseñansa. 
Mi ta haña normalmente 
dushi pa pone atenshon 
personal na algu ku ta 
asina importante pa ense- 
ñansa,” segun diputado 
den Heyer. 


Diputado den Heyer, huntu ku Barbara Sol di Liseo 
Boneriano. 


Riba promé dia di aña eskolar nobo 
Diputado den Heyer 
ta entregá bolo 

ku ounke e lektor ta mashá 
importante, muchu mas im- 
portante ta e Mensahe di Dios 
na su pueblo. Mishon di e le- 
ktor no ta mas ku pone su 
persona, ku ta algu sekundar- 
io, i pues, e mester presentá 
su mes ku hopi humildat, i 
semper kla i prepará den tur 
loke e por, p’asina ku e hen- 
denan ta risibí e mensahe di 
Dios. 


Den e Selebrashon Eukarísti- 
ko tin dos momento grandi: 
Liturgia di Palabra i Liturgia di 
Eukaristia. 


a) Liturgia di Palabra, ku ta bai 
fo’i inisio te na orashon uni- 
versal, i 
b) Liturgia di Eukaristia, ku 
ta bai fo’i di presentashon di 
ofrendanan te na final. 


Ámbos mesa ta igualmente 
importante. Nos no por kome 
frutanan di komunion, si promé 
nos no alimentá nos fe ku e 
Pan di e Palabra di Dios. 


E dos partinan akí, huntu i 
ekilibrá, ta forma e selebras- 
hon dominikal, i e mesa di Pa- 
labra ta mesun importante ku 
e mesa di Eukaristia. 


Esaki mester yuda nos kom- 
prendé lo importante ku e 
Ministerio di Proklamá e Pal- 
abra di Dios ta. Liturgia ta e 
servisio ku Iglesia a aprobá pa 
dignamente selebrá e Palabra 
di Dios, e Mesa di Palabra i e 
Mesa di Eukaristia. 


E eksperto den liturgia i 
arte sagrado, Mons. Marco 
Agostini, a sigurá ku hinka 
rudia den Misa ta un bon 
manera pa vense idolatria 
pues e ta un kontesta di hende 
na e “Epifania di Kristu”. 


Mons. Agostini, ofisial de la 
segunda sekshon de la sekre- 
tario de Estado i un di e mae- 
stronan di seremonia Pontifi- 
sio, a skirbi den e diario 
L’Osservatore Romano, ku e 
bunita flurnan di hopi iglesia 
antiguo a keda “trahá pa ru- 
dia di fielnan” manera un 
“tapeit perenne di piedra” 
pa orashon i humildat. 


”Awe e bankinan pa hinka ru- 
dia a disparsé di hopi iglesia i 
ta inkliná pa kita e balustrada 


na kua un hende por a aserká 
pa risibí komunion na rudia”, 
e eksperto ta sostené segun 
un tradukshon di e teksto di- 
vulgá pa e vatikanista Sandro 
Magister. 


”Sin embargo den Tèstamènt 
Nobo e gesto di hinka rudia 
ta presentá kada biaha ku 
un hende ta presentá e di- 
vinidat di Kristu: ta pensa 
por ehèmpel riba e Magonan, 
e siegu di nasementu, e hunt- 
amentu di Betania, Magdale- 
na den e hardin mainta di 


Pasku di Resurekshon”, Mons. 
Agostini ta agregá. 


E eksperto ta rekordá ku “He- 
sus mes a bisa Satanas, ku e lo 
tabata imponé na djE un hinka- 
mentu di rudia robes, ku úni- 
kamente na Dios mester do- 
bla rudia. Satanas ketu bai ta 
pidi awe pa skohe entre Dios o 
poder, Dios o rikesa, i trata ketu 
bai mas profundamente. Pero 
asina lo no duna gloria na Dios 
di ningun manera; rudianan lo 
dobla pa esnan ku e poder a 
faboresé nan, pa esnan kua tin 


e kurason uní atraves di un 
akto”. 


”Bolbe hinka rudia den Misa ta 
un bon ehersisio di entrenamen- 
tu pa vense idolatria den bida, 
ademas di ser un di e modanan 
di ‘actuosa participatio’ di kua 
e último Konsilio ta papia di dje. 
Práktika ta útil tambe pa duna 
kuenta di e bunitesa di e stupi- 
nan (al ménos di esnan antiguo) 
di nos iglesianan. Frente algun 
bo ta haña gana di kita sapatu 
manera Moises a hasi dilanti 
Dios ku tabata papia kuné for 
di e taki na kandela”, el a 
señalá. 


Pa Magister, “hinka rudia awe 
–spesialmente riba flur– no ta 
ser usá mas. Tantu e ta asina ku 
e a lanta sorpresa fi e deseo di 
papa emérito Benedicto XVI 
pa duna komunion na fielnan 
den boka i na rudia”. 


”Pero mas ku di un novedat, ta 
trata di un baimentu bèk na 


Hinka rudia den Misa ta yuda vense idolatria 


eksperto den liturgia ta splika 


tradishon. E otronan ta e 
krusifiho mei mei di altar, 
‘p’asina ku tur hende den 
Misa ta mira Kristu i no esun 
na e otro’, i e uso frekuente 
di latin “para suprayá e uni- 
versalidat di fe i kontinuidat 
di Iglesia’”, Magister ta spli- 
ka. 


E vatikanista ta sostené ku 
“a pèrdè di bista tambe e 
sentido di stupinan di iglesia. 
Tradishonalmente hopi taba- 
ta e adornonan presisamente 
pa hasi di fundamentu i guia 
na e grandesa i profundidat 
di e misterionan selebrá”. 


”Awe poko ta esnan ku ta 
spièrta ku flurnan asina buni- 
ta i presioso a keda trahá 
pa rudia di fielnan: un tapeit 
di piedra riba kua bo ta hu- 
miá bo mes frente e splen- 
dor di e Epifania divino”, el 
a agregá. 

Seremonianan ta manera e 
etikèt sagrado i e komporta- 
mentu tantu di e ministronan 
sagrado komo tambe di e fiel- 
nan partisipante. E opheto di 
seremonianan, finalidat di ser- 
emonianan ta pone nos kurpa 
na servisio di e alma, i ámbos 
na servisio di Dios. Na me- 
sun tempu e ta reflehá ekster- 
namente fe i piedat di Iglesia i 
di e fielnan kristian. Seremo- 
nianan ta signo di loke ta pasa 
den nos interior. Por tantu, 
seremonianan tin e karakterís- 
tikanan 
aki:( 


Nan ta move e alma na ven- 
erashon di kosnan sagrado. 
Nan ta elevá e mente na real- 
idatnan 
sobrenatural. 
Nan ta alimentá piedat. 
Nan ta fomentá karidat. 
Nan ta oumentá fe, kontris- 
hon, alegria, el rekohementu. 
Nan ta fortalesé deboshon. 
Nan ta instruí esnan simpel i 
ta adorá e kulto di Dios. 
Nan ta konservá religion. Ta 
hasi e seremonianan akí 
atraves di aktitut, postura i 
gesto.((( 


a) Aktitut E aktitutnan di kur- 
pa ta refleho di loke e alma ta 
sinti. Esakinan ta e aktitutnan 
mas importante den liturgia: ( 


Pará: e ta una forma di 
demostrá nos konfiansa filial, 


i nos disponibilidat pa akshon, 
pa e kaminda. Pará ta nifiká e 
dignidat di ser yunan di Dios, 
no katibunan kabes abou dilanti 
e doño. E ta e konfiansa pleno 
di e yu ku ta dilanti di e tata 
kende e ta respetá masha hopi 
mes i kende na mesun tempu tin 
kariño. Na mesun tempu, pará 
ta manifestá e fe den Hesus re- 
susitá ku a vense morto, i e fe 
den kua nos tambe lo resusitá; 
ta kabes abou òf drumí a bou 
no ta e último postura di e kris- 
tian; sino di ta pará resusitá.( 


Na rudia: únikamente dilanti 
Dios nos mester dobla rudia. 
Dilanti ningun hende mas. Esa- 
ki ta otorgá nos e dignidat di 
sinti nos liber dilanti kriaturan- 
an. Nos no mester hinka rudia 
dilanti sèn, ni dilanti trabou, ni 
dilanti doñonan humano. Tam- 
be hinka rudia ta nifiká ku nos 
ta rekonosé nos mes komo pe- 
kador dilanti di djE. E fariseo 
di e Evangelio no tabata ke hin- 
ka rudia. Sak den rudia dilanti 
Santísimo ta un saludo reveren- 
sial di fe, den homenahe di re- 
konosementu na Señor Hesus. 
Nos mester hasié den forma no 
purá.( 


Sintá: ta nifiká e konfiansa di 
ta ku amigunan, sin demasiado 


purá, ku pas i trankilidat, man- 
era un sierto “sosegá” dilanti 
Dios. Nos ta na kas, ora nos ta 
den tèmpel. Sintá nos por pa- 
pia ku intimidat i largu ku Señor 
ku tei presente, tan presente ku 
E ta invadí nos propio i mas 
profundo interior. Tambe un 
hende ta sinta pa skucha i siña 
ora un maestro ta papia. Den 
misa nos ta sinta durante e lek- 
turanan i predikashi: “Papia, 
Señor, bo sirbidó ta skucha”.( 


Drumí na suela: ta us’é den 
masha poko momentu, den kua 
e alma kristian ta sinti su mes 
mas indigná pa dirigí su mes na 
Dios, kargá di responsabilidat- 
nan, o den un luto universal 
manera Bièrnè Santu dor di 
morto di Hesus, o ora e pena i 
ansha ta asina inmenso ku no ta 
mira solushon. Por ehèmpel: e 
futuro saserdote, ora e ta drumi 
abou riba e dia di su ordenas- 
hon saserdotal; o algun sùr, riba 
e dia ku nan ta drenta konben- 
to o ta hasi nan profeshon reli- 
gioso, ta drumi abou na suela, 
indikando no tantu di ta 
deskurashá, sino e nesesidat di 
protekshon di Dios i e impoten- 
sia personal. E ta signo di hu- 
mildat i penitensia. (( 


Proseshon, mas ku un gesto 
litúrgiko, e ta un rito. Den e sel- 


ebrashonnan di kustumber, 
por ehèmpel, den santa misa, 
e ministronan ta realisá 
movementunan ku tin karak- 
ter proseshonal: na prinsip- 
io, promé ku evangelio, etc. 
Tambe fielnan ta adoptá e 
aktitut aki ora ta presentá 
ofrenda i ora nan ta bai risi- 
bí. Ademas, tin proseshon- 
nan eksepshonal uní na e aña 
litúrgiko, manera esun di 
Djadumingu de Rama i di 
Corpus Christi, o den 
sirkunstansianan partikular di 
e bida di Iglesia, por 
ehèmpel, esun di un komu- 
nidat parokial riba dia di fi- 
estanan patronal. Proseshon 
ta simbolisá, prinsipalmente, 
e karakter peregrinante di 
Iglesia. Tambe, tin biaha, e 
ta un signo masha ekspresi- 
vo di fe i deboshon. Mester 
hasié ku dignidat i rèspèt, 
huyendo tantu di rigides man- 
era sentimentalismo. 


Seremonianan 

ORANJESTAD - Reci- 
entemente a tuma luga un 
anochi di reconocemento, 
pa cual Prome Minister E- 
velyn Wever-Croes a ricibi 
invitacion pa forma parti 
di e bunita ocasion. Sr. Ro- 
derich Lopez di Asambeho 
School Roderich Lopez a 
reconoce tur esnan cu a ha- 
cie posibel cu e por a pre- 
senta cu e grupo di asambe- 
ho den Magic Kingdom na 
Disney World. “Un bunita 
gesto pa esnan cu a pone 
Aruba su nomber resona 
den exterior!" “Mi ta kere 
cu e Mericanonan cu no ta 
conoci cu nos cultura lo a 
keda hopi sorprendi cu e 


presentacion. E tabata emo- 
cional, mi gemoed a yena y 
e tabata sumamente bunita 
pa mira,” Prome Minister 
a expresa. Un cos cu ta ca- 
racterisa e logro aki, ta e 
talento di cada uno den e 
grupo, e amor pa asambeho 
y determinacion. Premier 
Wever-Croes a expresa cu 
ta corda ora cu sr. Lopez a 
cuminsa papia di e posibi- 
lidad di realisa e presenta- 
cion for di prome cu pan- 
demia. Te hasta a ricibi un 
grupo na Bestuurskantoor, 
pero pa motibo cu mester a 
cera frontera, esaki no por 
a bay door. Sinembargo 
danki na e vison, liderazgo 


Scol di Asambeho cu a hiba Aruba su 
Cultura Magic Kingdom Merca 


y determinacion di cada un 
di boso, awor a logra. “Den 
nomber di Gobierno di 
Aruba, mi kier gradici boso 
paso mi sa cu e no tabata 
facil. E tabata increibel pa 
mira tur locual boso a logra 
eynan pesey mi keir gradici 
boso. Boso a hiba e vibra- 


cion di Aruba, te den cu- 
rason di Magic Kingdom e 
Reino Magico. Bo no sa ai- 
nda cuanto cosnan positivo 
ta bay bin di eseaki. 
”Finalisando 
Prome 
Minister a expresa cu Gobi- 
erno di Aruba tambe lo tin 
un momento pa reconoce 


tur cu a haci e presentacion 
posibel. Ta gradici henter 
e 
grupo, 
especialmente 
Roderich Lopez, pa su cu- 
rason grandi pa asambeho, 
pa duna ehempel y pa in- 
spira, cual ta locual mester 
na Aruba. Masha Pabien y 
Danki 

ORANJESTAD - Aru- 
ba su economia a crece cu 
aproximadamente 16,2 por- 
ciento durante e promer tri- 
mester di 2022 compara cu 
e promer trimester di 2021. 
Minister di Turismo y 
Salud Publico ta orguyoso 
di por anuncia cu e crece- 


mento aki a ser stimula de- 
bidamente por medio di un 
recuperacion fuerte den e 
sector turistico. E aumento 
trimestral di e Producto 
Bruto Domestico (PBD) a 
sa di mantene su trajecoria 
di crecemento desde e di 
dos trimester di 2021. 


Banco Central di Aruba 
(BCA) a publica “State of 
the Economy”, cual ta un 
publicacion cu ta duna un 
bista di e desaroyonan eco- 
nomico local y internacio- 
nal pa e promer trimester 
di 2022. Den e publicacion 
aki por nota e crecemento 


extenso den turismo. E 
cantidad total di turista y e 
cantidad total di anochi di 
turista ta refleha e aumento 
den actividadnan turistico, 
cual a conduci na desa- 
royonan positivo den sector 
hotelero y den ingreso tur- 
istico. Segun e publicacion, 
den e prome trimester di 
2022 Aruba a ricibi un to- 
tal di 233.666 turista, cual 
ta confirma un aumento di 
108,0 porciento compara cu 
e promer trimester di 2021. 
E cantidad total di anochi di 
turista ta casi e dobel com- 
para cu e promer trimester 
di 2021, jegando na un niv- 
el di 1.828.141 anochi. 
E aumento di 62,2 por- 
ciento den e tasa di ocupa- 
cion di hotel y e crecemen- 
to den e promedio di tarifa 
diario pa US$ 355,39 a in- 
crementa te na un subida di 
161,7 porciento den ingreso 


hotelero pa cambernan dis- 
ponibel den e promer trim- 
ster di 2022. 
Na mesun momento e 
ingreso turistico total – 
manera ta ser midi den in- 
greso turistico y registra 
den e balansa di pago a subi 
cu 92,0 porciento te na Afl. 
874,8 miyon. 
Minister di Turismo y 
Salud Publico Sr. Dangui 
Oduber ta satisfecho di 
mira un crecemento asina 
primordial den turismo ca- 
minda cu hopi turista a yega 
nos isla. Esaki nan ta zorg 
pa hopi trabou den sector 
di hospitalidad y turismo. 
Manera e publicacion ta in- 
dica, Aruba ta recuperando 
y progresando, Turismo ta 
keda e driver principal di 
nos economia y Sr. Oduber 
lo sigui hasi su maximo es- 
fuerzo pa diversifica y for- 
tifica e pilar economico aki. 


ORANJESTAD – Mi- 
nister di Turismo y Salud 
Publico Sr. Dangui Oduber 
tabata di bishita awe main- 
ta na Hyatt Regency Aruba 
Resort & Casino. Algun 
tempo atras e mandatario 
a cuminsa bishita hotel nan 
rond di Aruba pa asina in- 
forma su mes tocante e de- 
saroyonan y cambionan cu 
tin den e sector di turismo 
y tambe pa informa y com- 
parti informacion tocante 
e vision di e mandatario 
pa cu esaki. Minister Odu- 
ber ta splica cu durante e 
bishitanan aki e hotelnan 
tin e oportunidad pa papia 
tocante nan vision, strate- 
gia, y tambe kico nan ta 
premira pa e proximo tem- 
po. Awe e la topa cu e Ge- 
rente General di Hyatt Re- 
gency, Sr. Gabriel (Gabe) 
Castrillon, tambe cu Sra. 


Oriana Bronstein (Director 
of Rooms) y Sra. Gerla- 
dine Coutinho (Director of 
Sales & Events). E tabata 
un bishita hopi fructifero 
caminda cu a intercambia 
ideanan. E mandatario ta 
bisa cu “Tabata hopi bunita 
pa combersa cu e dos em- 
pleado Arubano nan aki cu 
tin mas cu 20 y 30 aña tra- 
hando na e hotel y pa mira 
con nan a desaroya nan mes 
den un compania interna- 
cional manera Hyatt Re- 
gency”. Durante e bishita a 
haña un recorido caminda 
cu por a mira e cambernan, 
area recreativo, e poolnan, 
y e restaurantnan. Hyatt 
Regency a inverti un suma 
substancial y compromete 
nan mes pa haci inversion- 
nan den cuadro di mehora- 
cion di nan propiedad y ca- 
lidad. Nan tin un pool nobo 


exclusivamente pa adulto 
cu tin cabana cual ta ofrece 
diferente tipo di tratamento 
corporal, un servicio cu ta 
wordo pidi den demanda 
halto door di e turista nan. 
Tambe nan ta partner cu 
artista nan local pa crea 
muebles y decoracion pa e 
hotel. 
Den nan biblioteca nan 
ta purbando di pone mas 


buki di Aruba, y tambe nan 
restaurant Ruinas del Mar 
ta den proceso di reno- 
bacion cu e vision cu e lo 
ta un replica di e ruina na 
Bushiribana. Tur esaki ta 
coherente cu e vision di 
ministerio di Turismo pa 
duna mas balor na e turista 
cu ta inverti den Aruba y 
tambe pa hisa e calidad di 
nan experiencia ora cu nan 


ta di bishita. 
E mandatario a indica 
tambe cu e lo sigui bishita 
mas hotel rond di Aruba pa 
asina keda al tanto di tur 
locual ta pasando den e sec- 
tor di hospitalidad y tambe 
pa por comparti diferente 
ideanan y vision pa keda 
trese inovacion y mehora 
e calidad di nos producto 
Aruba. 


Minister Oduber tabata di bishita na 
Hyatt Regency 


Banco Central ta confirma e recuperacion exitoso 
di nos turismo: Economia a crece cu 16.2%. 


aruBa 
aruBa 

WILLEMSTAD-- Re- 
lashoná ku un investi- 
gashon ku tabata andando, 
djárason 24 último, perso- 
nal di reshèrshi di Montaña 
huntu ku Tim di Aresto a 
tene entrada hudisial na un 
kas na Seru Grandi. 
Esaki tabata enkonek- 
shon ku violashon di lei di 


WILLEMSTAD-- 
En- 
konekshon ku un kaso di 
ladronisia di outo ku a tuma 
lugá dia 17 di ougùstùs 2022 
na lugá di parker di Kadaster, 
e tim enkargá ku ladronisia 
di vehíkulo a realisá un de- 
tenshon. E detenshon a tuma 
lugá djárason 24 di ougùstùs 
2022 alrededor di 14:45’or 
na altura di pòmp di gasolin 


WILLEMSTAD—Na 
inisio di e siman aki CHA- 
TA, e asosashon repre- 
sentando interes di mas ku 
250 miembro den sektor di 
hospitalidat i turismo, a or- 
ganisá e promé reunion di e 
asina yamá CHATA Health 
&amp; Wellness Taskforce, 
esta e taskforce di salú i bi- 
enestar. E seshon aki a tuma 
lugá na miembro di CHATA 
The Space Curaçao, ku pre- 
sentashonnan di sra. Suzy 
Camelia-Römer i sr. Ru- 
dolf de Wit di Kòrsou Salú i 
tambe eksperto i coach inter- 
nashonal di salú i bienestar, 
sr. Lazlo Puzcko di Health 
Tourism Worldwide, kende 
ta bishitá Kòrsou e siman aki 
i a biaha direktamente for di 
Hungria, Budapest. Direk- 
tor di Maneho di CHATA, 
sra. Maria-Helena Seferina- 
Rojas a enfatisá ku Kòrsou 
tin hopi di ofresé riba tereno 
di salú i bienestar i ku esaki 
ta trese vários oportunidat i 
ta un ‘unique selling point’ 
pa Kòrsou. Sra. Suzy Ca- 
melia-Römer a presentá un 


CHATA ta organisá Health &amp; Wellness Task Force 
Kòrsou tin hopi di ofresé riba tereno di 
salú i bienestar 


strategia pa desaroyá Kòr- 
sou komo un destinashon di 
salú i bienestar i a kuminsá 
kompartiendo un bista di 
e merkado global eksten- 
sivo. For di kuido personal 
i beyesa, te na salú mental i 
e vários oportunidatnan ku 
esaki te trese. Elaborando 
riba e strategia pa desaroyo 
di un destinashon di salú i 
bienestar, el a kompartí ku 
gobièrnu mester implemen- 
tá un struktura regulatorio. 
Den e kuadro aki, fasilitando 
entre otro práktikanan no- 
medisinal di salú i bienestar, 
práktikanan medisinal tra- 
dishonal, komplementario i 
integral basá riba WHO, ka- 
lidat di servisio di salú i bi- 
enestar, lokalidatnan speshal 
i insentivonan ekonómiko. 
Komo parti di e proseso 
pa definí e strategianan, un 
análisis di SWOT profesho- 
nal a keda kompletá pa de- 
terminá plannan di akshon 
pa keda implementá. Mas 
aleu, el a kompartí algun fak- 
tor krítiko pa éksito di desar- 
oyo di Kòrsou komo un des- 


tinashon di salú i bienestar, 
entre otro partisipantenan 
ku ta bria di un estilo di bida 
salú i aktitut di servisio, edu- 
kashon i treinen kontinuo pa 
empleadonan den sektor di 
salú i bienestar i un kope- 
rashon stratégiko entre gru- 
ponan di interes i gobièrnu. 
Seguidamente, sr. Rudolf de 
Wit a papia di e desaroyo di 
salú i bienestar na Kòrsou i e 
historia tras di e konekshon, 
ya ku aparentemente Kòrsou 


su nòmber a bini di esnan 
ku e deskubrié ku a yam’e 
“e isla di kura kurason (cu- 
rar &amp; curazon), ya ku 
esklabonan di Afrika a kura 
milagrosamente. Tambe el a 
elaborá riba plannan di ak- 
shon derivá di e estudio di 
strategia kondusí pa Kòr- 
sou Salú. El a kompartí dies 
tendensia di salú i bienestar 
den 2022, manera baño di 
tera, salú i bienestar digital 
i e ‘Metaverse’, entre algun 


mas.Mas aleu, el a kompartí 
vários ehèmpel lokal konkre- 
to di plannan di akshon ku ta 
varia for di e hardin di yerba 
na Dinah Veeris te na kultivá 
i kushiná `super foods` lokal 
i bida marítimo. El a finalisá 
bisando pa prepará pa futuro 
mester konsiderá e realidat 
despues di covid, mehorá e 
sistema inmunológiko, kon- 
siderá programanan di detox 
i realidatnan virtual i tambe 
un Curaçao wellness app. 


arma di kandela i intento di 
asesinato. Na e adrès ariba 
menshoná a detené e hòm- 
ber C.C.P. di 25 aña di edat 
nasé na Kòrsou. A presentá 
e sospechoso dil 
anti di un fiskal ouksil- 
iar ku a ordená 
enkarselamentu pendi- 
ente di mas investigashon. 


Detenshon pa violashon di lei di 
arma di kandela i itento di asesinato 


Juan Domingo. Ta trata di e 
hòmber sospechoso S.A.J. di 
29 aña di edat nasé na Kòr- 
sou. A konfiská e vehíkulo ku 
e sospechoso tabata manehá 
na e momentu di detenshon 
pa investigashon i a presente 
e sospechoso dilanti di un 
fiskalouksiliar ku a ordená 
su enkarselamentu pendiente 
di mas investigashon. 


Detenshon pa ladronisia 
di vehíkulo 


WILLEMSTAD.- 
Hu- 
man Rights Defense Cu- 
raçao (HRDC) ku yudansa 
di bastante organisashon a 
yuda alrededor di 9000 indo- 
kumentado. Esaki a sosodé 
durante periodo di covid-19. 
Manera ta konosí e periodo 
di covid-19 a dal hopi famia, 


Hopi organisashon a yuda HRDC 
ku indokumentadonan 


i esnan indokumentá no ta- 
bata ménos. Nan situashon 
finansiero tambe a kuminsá 
pèrta. E indokumentadonan 
aki a risibí sosten di produk- 
tonan di promé nesesidat i 
esnan básiko. P’esei HRDC 
ta gradisí tur e diferente NG- 
Onan ku a sostené nan huntu 


ku Krus Korá i IOM pa e 
indokumentadonan den e 
periodo menshoná por a pasa 
esaki trankil. Asina HRDC 
traha ku ADRA, Caritas, 
Venex, Sosiedad Bolivariano 
huntu ku tim di IT Curaçao 
Help tambe. “Danki pa bos- 
nan sosten”, HRDC. 

KRALENDIJK--E tim 
di futbòl di Tera Kòrá ku ta 
SV ATC, djárason último 
den kontinuashon di e tor- 
neo FFB Cup, a golia e eki- 
po di SV Juventus ku skor 
di 4-0, esaki den un partido 
ku a konosé 4 karchi kòrá 


sin nodi. Tabata partido 
number 2 di e torneo FFB 
Cup. Promé mitar di e par- 
tido, ámbos ekipo buskando 
e gol di bai dilanti, pero ta- 
bata SV ATC na di 18 minüt 
di e partido, ta bai dilanti 
1-0 ku gol di Amir Obispo. 


Na di 38 minüt SV ATC ta 
haña pinalti i Gloriendrick 
Anthony ta amplia bentaha 
di SV ATC na 2-0, skor 
tambe ku e partido a parti 
na dos kuné pa sosiegu. Di 
dos mitar di e partido, Glo- 
riendrick Anthony na di 75 


minüt di e partido ta hinka 
su di dos gol di e partido 
pa SV ATC amplia bentaha 
na 3-0. Na di 86 minüt di e 
partido, Gloriendrick An- 
thony ta hinka su di tres gol 
di e partido (“hattrick”), pa 
SV ATC amplia bentaha na 


4-0, skor tambe ku e partido 
a fi nalisá kuné den viktoria 
di 4-0 pa SV ATC di Tera 
Kòrá bai ku e 3 puntonan di 
e partido. Ku esaki SV ATC 
ta logra su promé 3 pun- 
tonan di e torneo FFB Cup. 
Rèfri ku a dirigí e par- 
tido aki ta Franson Melaan, 
asistí na banda pa su asis- 
tentenan. Un total di 83 
fanátiko a paga pa mira e 
partido, loke ta bon pa 54 
adulto, 6 mucha i 23 faná- 
tiko riba 60 aña. Danki di 
parti FFB na e fanatikada 
ku a paga pa mira e partido. 
Riba potrètnan rèfrinan 
ku a dirigí e partido huntu 
ku e kapitannan dje eki- 
ponan promé ku wega, e 
ekiponan i tambe outornan 
dje golnan di e partido. 


SV ATC 4-0 riba SV Juventus 
den FFB Cup 

KRALENDIJK--Pa dos 
aña no tabatin Swim to 
Klein Bonaire, un evento 
ku a organisá ya pa 19 aña 
i ku ta bai pa su di 20 aña 
e biá aki. Esaki di akuerdo 
ku sr. William Evertsz di 
Jong Bonaire den entre- 
vista ku nos tabatin kuné 
djaluna último. E evento 
aki tabata wantá pa 2 aña 
debí na e Pandemia di Ko- 
rona. Pero esei ta tras di 
lomba i 2 di òktober 2022 
ku Dios ke, un fecha ku ta 
bai ranka sali atrobe ku e 
evento aki bèk na Boneiru. 
Tin ku bisa ku ya tin hopi 
hende interesá kaba i ku ya 
a inskribí kaba, pasó por 
inskribí digital tambe e aña 
aki debí ku a modèrnisá. 
Tur kos ta kanando bon ku 
e preparashonnan i dia 2 di 
òktober ta bai sagudí Bo- 
neiru atrobe ku e evento 
tan gustá aki ku ta Swim to 
Klein Bonaire. T’asina ku 
tur aña ku a organisá esaki, 
ta buska manera di kibra e 
“record”. Tabatin un aña 
ku tabatin riba 550 parti- 
sipante den e evento aki. 
Mirando aworaki ku esaki 
tin 2 aña wantá, nan ta den 
ful preparashon pa kibra e 
“record” ei tambe di 550. 
Esaki ta algu ku e pueblo 
por bini huntu, tin tambe 
nos hendenan djafó tambe, 
nos hulandes oropeonan, 
nos tin merikanonan, nos 
turistanan ku tambe ta loko 
loko ku e tipo di eventonan 
aki. Di akuerdo ku sonde- 


onan segun sr. Evertsz, lo 
por kibra e “record” aki ora 
nos mira e preparashonnan, 
si nos mira kon e hendenan 
a kuminsá papia kaba di 
e evento aki. Promé ku a 
publiká e fecha pa e evento 
aki, e preguntanan tabata 
bini konstantemente ki dia 
e evento aki ta tuma lugá. 
Nan ke pa bisa nan tempran 
pasó nan tin ku buk pa bue- 
lo pa nan no pèrdè e evento 
aki. Nan ke bin Boneiru 
spesialmente pa e evento 
aki. Esaki ta un tradishon ku 
e ta e djadumingu promé ku 
e siman di regata. Esaki ta e 
evento ku ta habri e siman 
di nos dushi Regata ku nos 
konosé na Boneiru. Hopi ta 
kombiná esaki, nan ta bini 
Boneiru pa e landamentu pa 
Klein Boneiru kombiná ku 
Regata. Ku e landamentu 
pa Klein Boneiru bo ta tene 
e kurpa den kondishon, bo 
ta sosialisá tambe ku esaki. 
E gruponan lokal ku ta par- 
tisipá na e Swim to Klein 
Bonaire no solamente ta 
kresiendo, e grupo di hen- 
denan lokal ku ta partisipá 
na esaki, ta sigur unu ku ta 
loyal pasó bo ta mira ku tur 
aña sin falta un aña, nan tei 
ta partisipá na e evento aki. 
E grupo loyal ta basta gran- 
di segun sr. Wiliam Evertsz 
a bisa. Nan ta un grupo di 
entre 80 pa 100 hende ku ta 


bin partisipá ku nan famia, 
tin ta forma grupo di trabou, 
koleganan, grupo di landa- 
mentu etc. Ta great pa mira 
tur e areanan aki forma nan 
tim bini huntu pa partisipá 
na algu tremendo asina’ki. 
No por lubidá tampoko nos 
hóbennan ku ta partisipá. 
Esaki ta un “fundraising” 
ku ta bai bèk pa Jong Bo- 
naire pa nan aktividatnan i 
materialnan pa e hóbennan 
mes ku ta bishitá e sentro 
pa hubentut aki ku ta Jong 
Bonaire.Tin un grupo di 
hóben tambe ku ta partisipá 
na Swim to Klein Bonaire i 
ta yuda tambe ku e evento 
komo boluntario durante 
esaki. Pa loke ta e preis pa 
partisipá na e evento aki, pa 
adulto esaki ta kosta $20,- 
. Pa mucha bou di 12 aña 
ta $10,-. Den entrevista ku 
nos tabatin ku sr. William 
Evertsz di Jong Bonaire 
komo organisadó di e di 20 
edishon di Swim to Klein 
Bonaire 2022, e la gradisí 
tur e spònsernan i tur bo- 
luntarionan ku ta yuda pa 
hasi e evento grandi aki un 
éksito un bia mas. Nos no 
mester lubidá ku tur loke 
ku generá ku e evento aki, 
ta bai pa e sentro pa huben- 
tut di Jong Bonaire ku ta 
hasiendo un tremendo tra- 
bou pa ku hubentut despues 
di skol. 


Di kuater lustro Swim to Klein 
Bonaire 2 di òktober 2022 


AMOR 
INKONDISHONAL 


Tin amor propio, tin amor pa bo próhimo pero tambe tin 
amor pa bo yu(nan) ku ta un amor inkondishonal. Luna 
di febrüari ta konosí pa ta e luna di amor i amistat. Komo 
mayor tur dia ta un dia di duna amor pa sea e baby, mucha 
òf e adolesente. No solamente ku palabra, pero tambe ku 
echo, por demostrá ku di bèrdat ta stima nan. Ta impor- 
tante pa ora di mustra nan e amor ku tin pa nan pa buska e 
kontakto visual pa asina konfi rmá i fortifi ká e palabranan di 
stimashon. 
Amor inkondishonal 
Kiko ta nifi ká amor inkondishonal realmente? Amor 
inkondishonal ta nifi ká un amor kaminda no ta konosé límite 
òf no tin kondishon mará na esaki. Por yam’e tambe amor 
ku kompashon òf asosiá ku amor kompleto. Pensa ariba e 
amor ku bo mayor(nan) kisas tabata òf tin pa bo i natural- 
mente e amor ku abo mes komo mayor tin pa e yu(nan). 
Komo mayor ta importante pa duna amor na yunan pero 
esaki no ta nifi ká ku lo laga e yu(nan) hasi lokual ku nan 
kier. Pues mester pone regla i limitashon serka e yu(nan) 
pa nan mesun protekshon. Esaki tambe ta parti di amor i lo 
mester práktika di un edat yòn òf for di beibi. Kisas ta difísil 
pa bisa e mucha un no òf ku no por. Pero nan tin ku siña dil 
ku esaki. Ta importante pa duna e yu(nan) na un momento 
asina un splikashon pakiko. Tambe si tin posibilidat pa duna 
un òf mas alternativa òf opshon riba lokual no ta posibel. 
Amor i intimidat 
Ta importante ku mayor komuniká i papia tokante di amor 
for un edat hóben ku e yu(nan). Pregunta(nan) lo surgi 
for di e mucha(nan) tokante e tópiko i lo yega un dia ku e 
mucha òf hóben lo tin tambe sentimentu di amor i intimidat. 
Esaki pa hopi mayor kisas ta un tópiko difísil pa papia ku 
e yu(nan). Si mayor tin difi kultat pa papia tokante intimi- 
dat i seksualidat semper por akudí òf komuniká ku Sentro 
Akseso. 
Humanidat ta bibando den un era kaminda ku informashon 
ta tur kaminda, e kuestion ta si akaso e informashon ta 
esun korekto. Spesialmente ora ta trata mucha òf hóben ta 
importante pa nan sa ku no tur informashon ariba internèt 
ta kuadra ku e realidat. Ta bon pa buska e fuente di unda e 
informashon ta bin. Tin organisashon grandi internashonal 
ku por ehèmpel tin otro metanan di eksistensia i no tur ora 
ta kuadra ku e meta di duna òf informá e komunidat, kisas 
pa por bende un servisio òf produkto. 

Ecua Bon Construction B.V. 
ta buska 
- 3 carpintero 
- 1 metselaar 
- 4 técnicos en construccion civil 


Pa mas inf.por yama 782-2903 


KRALENDIJK – Dia- 
nan 20 i 21 di ougùstùs 
a tuma lugá Aruba Inter- 
national Regatta. Un del- 
egashon di Boneiru a parti- 
sipá den e kategoria di boto 
mikro, na unda Guiline 
Domacassé a sali kampion 
den e klase di boto mikro 


40 pia i su welo Patrick 
Domacassé den kategoria 
di 35 pia. E otro resulta- 
donan ta den kategoria boto 
mikro 30 pia, promé lugá 
Raji Lamper, segundo lugá 
Humphrey Hayer i di tres 
lugá Chito Rasmijn. 
Kategoria boto mikro 


35 pia, promé lugá Patric 
Domacassé di Boneiru, se- 
gundo lugá Raji Lamper i 
terser lugá Le de Windt. 
Kategoria 40 pia, promé 
lugá Guiline Domacassé di 
Boneiru, segundo lugá Pul- 
lun Ras i terser lugá Patric 
Domacassé di Boneiru. 


Den Aruba Internatonal Regatta 
Welo i nieta kampion 
boto mikro 

KRALENDIJK – Boso 
ta konosé Teddy ainda, e 
kachó ku na yüni a trese 
Kunuku Kavelvers i tabata 
den destado krítiko. Mira 


e fotonan ku ta kompañá e 
artíkulo akí, sigur bo no ta 
rekonos’é mas. 
Despues di algun siman 
na Kunuku Kavelvers, ka- 
minda a hasi diferente in- 
vestigashon serka dòkter 
di bestia i el a bolbe haña 
algun kilo aserka, el a bai 
forma parti un famia di kri- 
ansa na Boneiru. 
Kuantu amor i atenshon 
Teddy a haña ei nan, sola- 
mente por a soña di dje. El 
a bai dilanti ku pasonan gi- 
gantesko i a fl oresé den un 
dama bunita i kontentu ku 
ta konta di ta. 
I sí Kunuku Kavelvers ta 
en buska di un kas pa Ted- 
dy, danki Dios nò. Siman 
pasá a risibí e mensahe akí: 
“Komo famia di kriansa, 
nos ta namorá di dje i mi 
tin miedu. Nos ke adoptá 
Teddy.” 
Sí esaki no ta un fi nal 
bunita, nos no sa mas, se- 
gun Kunuku Kavelvers. 


Final bunita pa Teddy 


